Zápisnica
zo zasadnutia dňa 5. augusta 2015

Prítomní:

Ing. Peter Hrapko, predseda komisie 
Mgr. Igor Adamec, člen komisie 
Mgr. Martin Pener, člen komisie
Ing. arch. Lucia Štasselová, člen komisie
PhDr. Helena Vrábliková, člen komisie

Ospravedlnení:
Ing. Anna Reinerová, člen komisie
Mgr. Eva Franková, člen komisie

Hostia:
-prezenčná listina

Program
1. Otvorenie
2. Sociálna výdajňa
3. Rôzne

Predseda komisie privítal prítomných hostí a členov komisie.

K bodu č. 2
Sociálna výdajňa.
Vedúca odboru sociálnych vecí pani Valková oboznámila členov komisie s predpokladanými nákladmi na sociálnu výdajňu. Predpokladaný náklad na rekonštrukciu priestoru je vo výške 30.000€. Ostatné predpokladané výdavky (vybavenie, mzda zamestnancov, zálohová platba za elektrinu, zálohová platba za služby, čistiace a pracovné prostriedky) sú vo výške 35.000€. Tieto predpokladané výdavky spolu vo výške 65.000€ - 1.rok – prvotná investícia. Po prvotnej investícii predpokladané mesačné náklady vo výške 2.463€. Pri nastavení finančných príjmov ako pásma pre určenie prijímateľov tejto služby (ak by sme hovorili o príjme do 380€) je podľa štatistiky Sociálnej poisťovne potenciál občanov s týmto príjmom asi 3.898 obyvateľov s trvalým pobytom v mestskej časti Bratislava – Ružinov.
Podľa informácií pani Valkovej boli prijateľné dva priestory, v ktorých by mohla byť umiestnená sociálna výdajňa. Išlo o priestor na Kvetnej a priestor na trhovisku na Miletičovej. Vhodnejším sa zdá priestor na Miletičovej, aj z dôvodu lepšej imobility starých ľudí. 
Podľa vyjadrení členov komisie by sociálna výdajňa mala byť určená len pre obyvateľov Ružinova. 
Členovia komisie sa zhodli na možnosti, že aj spojenie s inou mestskou časťou by bolo reálne pri prevádzkovaní sociálnej výdajne.

Uznesenie: Komisia žiada prednostu MČ pokračovať v príprave zriadenia sociálnej výdajne a navrhuje do rozpočtu rokov 2016, 2017 a 2018 zapracovať náklady na prevádzkovanie sociálnej výdajne. 

Hlasovanie: 5 prítomní, 5 za, 0 proti, 0 sa zdržalo

Členovia komisie pani Valkovú požiadali o zistenie, kto bude zhotoviteľom priestorov sociálnej výdajne na trhovisku Miletičova. Členovia komisie po schválení zriadenia sociálnej výdajne nastavia pravidlá komu bude pomoc určená. 
Sociálnu výdajňu prevádzkujú aj mestské časti Staré Mesto, Nové Mesto a Petržalka. Niektoré mestské časti poskytli našej mestskej časti potrebné informácie. O pomoc pri nastavení pravidiel komu bude pomoc určená požiadala pani Valková člena komisie pána Adamca. 
Do konca januára 2016 pripraví vedúca odboru pani Valková pravidlá komu bude pomoc určená a materiál predloží na zasadnutí komisie sociálnych služieb.

K bodu č. 3
Rôzne

Prizvaná vedúca odboru sociálnych vecí pani Valková oboznámila prítomných členov komisie s problematikou opatrovateľskej služby. Momentálne je v zozname čakateľov 61 ľudí. Čakacia doba 6 - 8 mesiacov. Skupina obyvateľov, ktorá nemá žiadneho príbuzného by podľa jej vyjadrenia mala byť uprednostnená. Existuje aj možnosť outsourcingu služby. Na najbližšie zasadnutie komisie v spolupráci s riaditeľkou DD Pažítkova PhDr. Samolejovou zistí status obyvateľov domova dôchodcov. Ak majú rodinných príslušníkov, domov dôchodcov poskytne služby na určité hodiny. Zvyšný čas sa postarajú deti. 

Na najbližšie zasadnutie komisie dňa 16.9.2015 prizve tajomníčka komisie riaditeľku DD Pažítkova PhDr. Samolejovú a vedúcu odboru sociálnych vecí Mgr. Valkovú. 

Hlasovanie: 5 prítomní, 5 za, 0 proti, 0 sa zdržalo

Tajomníčka komisie sociálnych vecí osloví tajomníčku grantovej komisie o informáciu, ktoré organizácie dostali grant od mestskej časti. Predstaviteľov týchto organizácií postupne prizve na zasadnutie komisie, aby členov komisie sociálnych služieb oboznámili so skutočnosťou, ako využili poskytnutý grant. 

Hlasovanie: 5 prítomní, 5 za, 0 proti, 0 sa zdržalo

Tajomníčka komisie vyzve riaditeľku Cultusu Mgr. Andreu Kozákovú o vyjadrenie sa k žiadosti o zabezpečenie bezbariérového prístupu do veľkej sály DK Ružinov.

V septembri si komisia sociálnych služieb naplánovala výjazd do výdajne, ktorá patrí mestskej časti Nové Mesto. Termín si dohodnú na najbližšom zasadnutí komisie. 

Hlasovanie: 5 prítomní, 5 za, 0 proti, 0 sa zdržalo

Tajomníčka komisie prizve na najbližšie zasadnutie komisie členov organizácie ARES a Armáda spásy. Kontakt poskytne Mgr. Pener a Mgr. Valková. 

Najbližšie zasadnutie komisie sa uskutoční 16.9.2015 so začiatkom o 16.00 hod.

Predseda komisie: Peter Hrapko  v.r.
Zapísala: Monika Repášová